CELEX: 62019TN0512
Language: et
Date: 2019-07-18 00:00:00
Title: kohtuasi T-512/19: 18. juulil 2019. esitatud hagi — Del Valle Ruiz jt versus SRB

2.9.2019   
            
            
               ET
            
            
               Euroopa Liidu Teataja
            
            
               C 295/87
            
         
      18. juulil 2019. esitatud hagi — Del Valle Ruiz jt versus SRB
      (kohtuasi T-512/19)
      (2019/C 295/113)
      Kohtumenetluse keel: hispaania
      
         Pooled
      
      
         Hagejad: Antonio Del Valle Ruiz (México, Mehhiko) ja veel 36 hagejat (esindajad: advokaadid P. Rubio Escobar ja B. Fernández García)
      
         Kostja: Ühtne Kriisilahendusnõukogu (SRB)
      
         Nõuded
      
      Hageja palub Üldkohtul:
      
                  —
               
               
                  tühistada Ühtse Kriisilahendusnõukogu 20. mai 2019. aasta otsus (SRB/CM01/ARES (2018) 3664981), millega otsustati jätta koostamata määruse (EL) 806/20104 artikli 20 lõikes 11 ette nähtud lõpliku hindamise aruanne seoses Banco Populari otsusega ning kohustada seega SRBd järgima kohaldatavaid õigusnorme ja koostama see lõpliku hindamise aruanne;
               
            
                  —
               
               
                  mõista lisaks kostjalt ja tema nõudeid täies ulatuses või osaliselt toetavatelt menetlusse astujatelt Üldkohtu kodukorra artiklite 133 ja 134 alusel välja kohtukulud.
               
            
         Väited ja peamised argumendid
      
      Hagi põhjenduseks esitavad hagejad viis väidet.
      
                  1.
               
               
                  Esimene väide, et akt on põhjendamata või ebapiisavalt põhjendatud, millest tulenevalt on rikutud Euroopa Liidu inimõiguste harta (edaspidi „harta“) artikleid 41 ja 47.
               
            
                  2.
               
               
                  Teine väide, et on rikutud määruse (EL) 806/2014 (1) artikli 20 lõiget 11, sest kostja väidab, et ei koostata kõnealuses sättes ette nähtud Banco Populari lõpliku hindamise aruannet.
               
            
                  3.
               
               
                  Kolmas väide, et on rikutud harta artiklis 41 sätestatud hea halduse põhimõtet, sest SRB kaldus kõrvale sõltumatu eksperdi arvamusest seoses vajadusega koostada lõpliku hindamise aruanne, ilma et ta oleks põhistanud oma otsust mingisuguste majandusteaduslike argumentidega.
               
            
                  4.
               
               
                  Neljas väide, et on rikutud õigust tõhusale kohtulikule kaitsele ja kaitseõigusi, millest tulenevalt on rikutud ELTL artiklit 2, harta artiklit 47 ja Hispaania põhiseaduse artiklit 24.
               
            
                  5.
               
               
                  Viies väide, et on rikutud määruse (EL) 806/2014 põhjendust 24 ja „Meroni“ kohtupraktikat, sest esiteks ei ole kostjal kaalutlusõigust selle üle otsustamisel, kas lõpliku hindamise aruanne tuleb koostada või mitte, ning teiseks oleks sellise otsuse nagu vaidlustatud otsus pidanud üle vaatama Euroopa Komisjon.
               
            
         (1)  Euroopa Parlamendi ja nõukogu 15. juuli 2014. aasta määrus (EL) nr 806/2014, millega kehtestatakse ühtsed eeskirjad ja ühtne menetlus krediidiasutuste ja teatavate investeerimisühingute kriisilahenduseks ühtse kriisilahenduskorra ja ühtse kriisilahendusfondi raames ning millega muudetakse määrust (EL) nr 1093/2010 (ELT 2014, L 225, lk 1).